2. ΒΑΣΙΛΙΚΟΝ ΔΙΑΤΑΓΜΑ της 6 Απρ./12 Μαΐου 1955 Περί τρόπου επιβολής και εισπράξεως δασμών αντιντάμπιγκ και αντισταθμιστικών τοιούτων και λειτουργίας της οικείας Γνωμοδοτικής Επιτροπής. Εν όψει του άρθρ. 5 του Νόμ. 2775/1954 «περί επιβολής δασμών αντιντάμπιγκ και αντισταθμιστικών τοιούτων». Άρθρ.1.-1.Δια την διαπίστωσιν των όρων, οίτινες δέον να συντρέχουν δια την επιβολήν δασμών αντιντάμπιγκ ή τοιούτων αντισταθμιστικών, ως και δια τον προσδιορισμόν του περιθωρίου του ντάμπιγκ ή του ποσού της παρεχομένης επιχορηγήσεως ή πριμοδοτήσεως εις τι προϊόν εισαγόμενον εις Ελλάδα εν τη χώρα της καταγωγής ή εξαγωγής αυτού, η κατά το άρθρ. 5 παρ. 1 του Νόμ. 2775/1954 Επιτροπή, γνωμοδοτεί μόνον κατόπιν υποβαλλομένων αιτήσεων και μετ’ έλεγχον των εις τας αιτήσεις ταύτας αναφερομένων στοιχείων. 2.Εν τη γνωμοδοτήσει της κατά τ’ ανωτέρω Επιτροπής δέον ν’ αναφέρεται: α)Ότι εν τη συγκεκριμένη περιπτώσει συντρέχουν αι προϋποθέσεις της επιβολής δασμού αντιντάμπιγκ ή τοιούτου αντισταθμιστικού. β)Το περιθώριον του ντάμπιγκ ή το ποσόν όπερ παρέχεται εν τη χώρα της καταγωγής ή εξαγωγής ως πριμοδότησις ή επιχορήγησις. γ)Ο προτεινόμενος προς επιβολήν δασμός αντιντάμπιγκ ή αντισταθμιστικός, όστις ισούται προς το περιθώριον του ασκουμένου ντάμπιγκ ή προς το ποσόν της παρεχομένης πριμοδοτήσεως ή επιχορηγήσεως και δ)Η χώρα ή αι χώραι της καταγωγής ή εξαγωγής του είδους εφ’ ου προτείνεται η επιβολή δασμού αντιντάμπιγκ ή αντισταθμιστικού. 3.Εν εκάστη συγκεκριμένη περιπτώσει διενεργείας ντάμπιγκ ή περιοχής, αμέσως ή εμμέσως, πριμοδοτήσεως ή επιχορηγήσεως, η κατά τ’ ανωτέρω Επιτροπή γνωμοδοτεί μετ’ έρευναν   και διαπίστωσιν των πραγματικών γεγονότων βάσει εγγράφων αποδεικτικών στοιχείων αρμοδίων ημεδαπών ή και αλλοδαπών αρχών ή Επιμελητηρίων, Χρηματιστηρίων εμπορευμάτων και παρεμφερών οργανισμών. Άρθρ.2.-Οι κατά το προηγούμενον άρθρον επιβλητέοι δασμοί αντιντάμπιγκ ή αντισταθμιστικοί τοιούτοι επιβάλλονται δι’ αποφάσεως του Υπουργού των Οικονομικών δημοσιευομένης δια της Εφημερίδος της Κυβερνήσεως, συνεισπράττονται δε μετά των δασμών, αναγραφομένου επί της οικείας διασαφήσεως εισαγωγής του αριθμού της αποφάσεως ταύτης και του φύλλου Εφημερίδος Κυβερνήσεως δι’ ου αύτη εδημοσιεύθη. Άρθρ.3.-1.Εις περίπτωσιν καθ’ ην υπάρχουν σαφείς ενδείξεις ενεργείας ντάμπιγκ ή παροχής επιχορηγήσεως ή πριμοδοτήσεως και μέχρις εκδόσεως της κατά το προηγούμενον άρθρον οριστικής αυτού αποφάσεως, δύναται ο Υπουργός των Οικονομικών μετά γνωμοδότησιν της κατά τ’ ανωτέρω Επιτροπής και δημοσιευομένης δια της Εφημερίδος της Κυβερνήσεως να ορίζη ότι ο τελωνισμός του είδους όπερ αποτελεί το αντικείμενον του ντάμπιγκ ή δια την παραγωγήν ή δια την εξαγωγήν του οποίου παρέχεται εν τη χώρα της καταγωγής ή εξαγωγής αυτού επιχορήγησις ή πριμοδότησις, θα ενεργήται επί τη παροχή υπό του εισαγωγέως χρηματικής εγγυήσεως, ποσού καλύπτοντος αλλά μη υπερβαίνοντος το κατά τας υφισταμένας σαφείς ενδείξεις περιθώριον του ντάμπιγκ ή της παρεχομένης επιχορηγήσεως ή πριμοδοτήσεως. 2.Η προσδιορίζουσα τον οριστικώς επιβλητέον δασμόν αντιντάμπιγκ ή τοιούτον αντισταθμιστικόν οριστική απόφασις του Υπουργού των Οικονομικών, εκδίδεται και δημοσιεύεται το βραδύτερον εντός εξαμήνου από της δημοσιεύσεως της κατά την προηγουμένην παράγραφον Υπουργικής αποφάσεως. Ο δια της αποφάσεως ταύτης καθοριζόμενος δασμός ισούται προς το περιθώριον του ασκουμένου ντάμπιγκ ή προς το ποσόν της παρεχομένης πριμοδοτήσεως ή επιχορηγήσεως. 3.Επί τη δημοσιεύσει της αποφάσεως ταύτης, η οικεία Τελωνειακή Αρχή προβαίνει εις χρέωσιν της κατά την παρ. 1 παρασχεθείσης εγγυήσεως του ποσού του οριστικώς επιβληθέντος δασμού αντιντάμπιγκ ή αντισταθμιστικού. (Αντί της σελ. 231(β) Σελ. 231(γ) Τεύχος 622-Σελ. 31 Δασμοί Αντιντάμπιγκ 30.Β.δ.1-2 9 Άρθρ.4.-Οι κατά τας διατάξεις των άρθρ. 1 και 2 του παρόντος επιβαλλόμενοι δασμοί αντιντάμπιγκ ή αντισταθμιστικοί τοιούτοι, αίρονται δι’ αποφάσεων του Υπουργού των Οικονομικών δημοσιευομένων δια της Εφημερίδος της Κυβερνήσεως και εκδιδομένων μετά γνωμοδότησιν της κατά το άρθρ. 5 παρ. 1 του Νόμ. 2775/1954 Επιτροπής, εφ’ όσον ήθελον εκλείψει οι λόγοι της επιβολής τούτων. Άρθρ.5.-1.Η κατά τ’ ανωτέρω Επιτροπή, ευρίσκεται εν απαρτία παρόντων πέντε τουλάχιστον εκ των μελών αυτής, εξ ων οι τέσσαρες δέον να έχωσι την ιδιότητα του δημοσίου υπαλλήλου. 2.Των συνεδριάσεων τηρούνται πρακτικά υπό Γραμματέως οριζομένου υπό του Υπουργού των Οικονομικών και παρισταμένου εις τας συνεδριάσεις. 3.Αι γνωμοδοτήσεις της Επιτροπής λαμβάνονται κατά πλειοψηφίαν των παρόντων μελών, γιγνομένης πάντοτε μνείας και της τυχόν υπαρχούσης γνώμης της μειοψηφίας.